राष्ट्रीय सुरक्षा पर कार्यक्रम शुरू
भिवाड़ी | स्थानीयश्रीराम पिस्टन्स कंपनी में शनिवार को राष्ट्रीय सुरक्षा माह के कार्यक्रमों का आगाज हुआ। इस दौरान कंपनी के कार्यकारी निदेशक देवेंद्र मिश्रा ने झंडारोहण किया। मिश्रा ने कर्मचारियों और अधिकारियों को सुरक्षा के महत्व बताए। सुरक्षा माह के दौरान कर्मचारियों को सुरक्षा के प्रति जागरूक करने के लिए सेफ्टी विभाग की ओर से पोस्टर स्लोगन प्रतियोगिता, चलता बोलता क्विज प्रतियोगिता, कविता और लघु नाटिका आयोजित किए जाने का निर्णय लिया गया। इस अवसर पर कंपनी के उपमहाप्रबंधक दिलीप तिवारी, करण सिंह, मनोज कुमार सिंह, रजित कुमार और अन्य अधिकारी मौजूद रहे। वहीं, कांटिनेंटल इंजिन्स कंपनी में भी राष्ट्रीय सुरक्षा सप्ताह मनाया गया। जिसमें एडिशनल एसपी राजेंद्र सिंह सुरक्षा ध्वजारोहण किया। इस दौरान कंपनी के सुरक्षा उपप्रबंधक सत्यप्रकाश और नप के सहायक अग्निशमन अधिकारी देवेंद्र मीणा ने सुरक्षा संबंधी उपायों की जानकारी दी।
टपूकड़ा: खुशखेड़ास्थित श्री सीमेंट कम्पनी परिसर में राष्ट्रीय सुरक्षा सप्ताह का आगाज करते हुए सुरक्षा के प्रति सावधान रहने के गुर सिखाए। कार्यक्रम की अध्यक्षता खुशखेड़ा थानाधिकारी ओमप्रकाश दायमा ने की। कार्यक्रम में सुरक्षा के प्रति प्रतिज्ञा कराई गई नुक्कड़ नाटक द्वारा सुरक्षा के प्रति जागरूक किया। इस दौरान थानाधिकारी ने कहा कि जरा सी सावधानी बरतने पर स्वयं एवं दूसरों की सुरक्षा की जा सकती है। कंपनी उपमहाप्रबंधक डीके यादव ने श्रमिकों को सुरक्षा के गुर दिए। इस दौरान सुरक्षा अधिकारी ब्रजेश कुमार मिश्रा, टेक्निकल हैड हितेंद्र सिंह सहित बड़ी संख्या में श्रमिक मौजूद थे।
hin_Deva hin_Deva hin_Deva